3. ลักษณะการประกอบธุรกิจ

3.1 ประวัติความเป็นมา การเปลี่ยนแปลง และพัฒนาการที่สำคัญของบริษัทฯ

ความเป็นมาของธุรกิจบริษัทในกลุ่มบริษัทสมบูรณ์

บริษัท สมบูรณ์ แอ๊ดวานซ์ เทคโนโลยี จำกัด (มหาชน) (“บริษัทฯ” หรือ “SAT“) ก่อตั้งเมื่อวันที่
14 กันยายน 2538 ด้วยทุนจดทะเบียน 80 ล้านบาท เพื่อประกอบธุรกิจผลิตชิ้นส่วนยานยนต์
โดยมีผลิตภัณฑ์หลักคือ เพลาข้าง (Axle Shaft) มีโรงงานและสำนักงานตั้งอยู่เลขที่ 129 หมู่ที่ 2
ถนนบางนา-ตราด ก.ม.15 ตำบลบางโฉลง อำเภอบางพลี จังหวัดสมุทรปราการ ต่อมาในปี 2547
ได้เพิ่มทุนจดทะเบียนเป็น 226 ล้านบาท โดยเสนอขายให้กับผู้ถือหุ้นเดิม
และได้แปลงสภาพเป็นบริษัทมหาชนจำกัด เมื่อวันที่ 31 มกราคม 2548 ด้วยทุนจดทะเบียน 300
ล้านบาท แบ่งเป็นหุ้นสามัญจำนวน 300 ล้านหุ้น มูลค่าที่ตราไว้หุ้นละ 1 บาท

ปัจจุบัน บริษัทฯมีบริษัทย่อยจำนวน 3 บริษัท ได้แก่ 1) บริษัท สมบูรณ์หล่อเหล็กเหนียวอุตสาหกรรม
จำกัด (“SBM”) 2) บริษัทบางกอกสปริงอินดัสเตรียล จำกัด (“BSK”) และ 3) บริษัท
อินเตอร์เนชั่นแนลแคสติ้งโปรดักส์ จำกัด (“ICP”) ซึ่งบริษัทฯ ถือหุ้นใน 3 บริษัทย่อยสัดส่วนร้อยละ
99.99

การเปลี่ยนแปลงและพัฒนาการที่สำคัญ

• มีนาคม 2550 SBM ได้รับการส่งเสริมการลงทุนในกิจการผลิตชิ้นส่วนโลหะขึ้นรูป (Metal
Machine Parts) ประเภท 4.3 กิจการผลิตผลิตภัณฑ์โลหะรวมทั้งชิ้นส่วนโลหะ
โดยมีกำลังการผลิตปีละประมาณ 222,000 ชิ้น

• เมษายน 2550 SBM ได้ย้ายเครื่องจักรทั้งหมดจากโรงงานเช่าไปยังอาคารโรงงานแห่งใหม่
ที่นิคมอุตสาหกรรมอมตะซิตี้ จังหวัดระยอง

• พฤษภาคม 2550 1) SBM ในส่วนนิคมอุตสาหกรรมอมตะซิตี้
จังหวัดระยองได้รับการรับรองระบบการจัดการสิ่งแวดล้อม ISO 14001:2004
จากสถาบันรับรองมาตรฐานไอเอสโอ

2) บริษัทฯ ในส่วนนิคมอีสเทิร์นซีบอร์ด ได้รับการรับรองระบบคุณภาพ ISO/TS 16949:2002
จากบริษัท TUVNORD

3) คณะกรรมการบริษัทฯ ได้มีมติอนุมัติให้บริษัทฯเข้าซื้อกิจการ ICP จากผู้ถือหุ้นเดิม ทำให้บริษัทฯ
ถือหุ้นในสัดส่วนร้อยละ 99.99% และชำระเงินทั้งสิ้น 165 ล้านบาท และเพิ่มทุนอีก 35 ล้านบาท
โดย ICP เป็นผู้ผลิตชิ้นส่วนงานเหล็กหล่อที่มีกำลังการผลิต 24,000 ตันต่อปี
เมื่อรวมกับกำลังการผลิตของ SBM ที่ 12,000 ตันต่อปี ทำให้กำลังการผลิตรวมเพิ่มขึ้นเป็น
36,000 ตันต่อปี

4) SBM ได้รับการส่งเสริมการลงทุนให้โยกย้ายสถานประกอบการ ไปยังนิคมอุตสาหกรรมอมตะซิตี้
จังหวัดระยอง เพื่อทำการผลิตชิ้นส่วนโลหะขึ้นรูป (Metal Machine Parts) ประเภท 4.3
กิจการผลิตผลิตภัณฑ์โลหะรวมทั้งชิ้นส่วนโลหะ โดยมีกำลังการผลิตปีละประมาณ 1,114,800 ชิ้น

• กรกฎาคม 2550 1) ผู้ถือหุ้นได้มีมติในการประชุมวิสามัญผู้ถือหุ้นครั้งที่ 1/2550
อนุมัติให้บริษัทฯเข้าซื้อกิจการ ICP ตามที่คณะกรรมการบริษัทฯเสนอ

2)  SBM ได้รับการส่งเสริมการลงทุนในกิจการชุบแข็ง (Hardening) ประเภท 4.12
    กิจการชุบแข็ง โดยมีกำลังการผลิตปีละประมาณ 316,800 ชิ้น

3)  SBM ในส่วนนิคมอุตสาหกรรมอมตะซิตี้ ได้รับการรับรองระบบคุณภาพ ISO/TS 16949:2002
    จากบริษัท TUVNORD

• ธันวาคม 2550 คณะกรรมการบริษัทฯ ได้มีมติอนุมัติให้ BSK ขยายกำลังการผลิตสปริงขด (Coil
Spring) บนที่ดินในนิคมอุตสาหกรรมอมตะซิตี้ จังหวัดระยอง เป็นเงิน 230 ล้านบาท
เพื่อใช้ในการซื้อที่ดิน เครื่องจักร อุปกรณ์ และก่อสร้างอาคารโรงงาน ซึ่งมีกำลังการผลิต
1,800,000 ชิ้นต่อปี เมื่อรวมกับกำลังการผลิตเดิม 1,200,000 ชิ้นต่อปีแล้ว
ทำให้กำลังการผลิตรวมเพิ่มขึ้นเป็น 3,000,000 ชิ้นต่อปี

  รางวัลที่ได้รับจากลูกค้า ประจำปี 2550

  • QA Improvement Activity: Team Member Division 2 from Toyota
  Cooperation Club (BSK):

  • ชนะเลิศการจัดส่งของกลุ่ม C จาก Toyota Motor (Thailand) Co., Ltd. (BSK)

  • QA Improvement Activity: 3^(rd) RUNNER UP from Hino Motors
  Manufacturing (Thailand) Ltd. (SBM)

  • The 21^(st) QCC Contest Activity 2007 from Hino Motors Manufacturing
  (Thailand) Ltd. (SBM)

• กุมภาพันธ์ 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle
Shaft (ในส่วนของ Machining Line H) ที่นิคมอุตสาหกรรมอีสเทิร์นซีบอร์ด จังหวัดระยอง
เป็นเงินลงทุน 269.60 ล้านบาท ซึ่งเริ่มทำการผลิตไปแล้วเมื่อเดือนธันวาคม 2551

• มีนาคม 2551 คณะกรรมการบริษัทฯ ได้มีมติอนุมัติให้ BSK ลงทุนสร้างโรงงานแห่งใหม่
เพื่อขยายกำลังการผลิต Coil Spring ที่นิคมอุตสาหกรรมอมตะซิตี้ จังหวัดระยอง เป็นเงินลงทุน
286 ล้านบาท ซึ่งเริ่มทำการผลิตไปแล้วเมื่อเดือนกุมภาพันธ์ 2552

• มีนาคม 2551 คณะกรรมการบริษัทฯ ได้มีมติอนุมัติให้ ICP ซื้อที่ดินในนิคมอุตสาหกรรมอมตะซิตี้
จังหวัดระยอง เพื่อรองรับการขยายกำลังการผลิตในอนาคต เป็นเงินลงทุน 104 ล้านบาท

• มีนาคม 2551 คณะกรรมการบริษัทฯ ได้มีมติอนุมัติให้ SBM
ลงทุนโครงการจัดตั้งศูนย์ทดสอบและจัดหาเครื่องทดสอบระบบจานเบรก – ดุมเบรก ที่สำนักงานใหญ่
อำเภอบางพลี จังหวัดสมุทรปราการ เป็นเงินลงทุน 55 ล้านบาท
ซึ่งคาดว่าจะเริ่มทดลองใช้ในไตรมาส 3 ปี 2552

• มีนาคม 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle Shaft
(ในส่วนของ Forging Line) ที่นิคมอุตสาหกรรมอีสเทิร์นซีบอร์ด จังหวัดระยอง เป็นเงินลงทุน
163 ล้านบาท โดยคาดว่าจะสามารถทำการผลิตได้ในสิ้นปี 2552

• เมษายน 2551 คณะกรรมการบริษัทฯ ได้มีมติอนุมัติให้ SBM ลงทุนสร้างคลังสินค้า
ที่นิคมอุตสาหกรรมอมตะซิตี้ จังหวัดระยอง เป็นเงินลงทุน 21.5 ล้านบาท

• พฤษภาคม 2551 คณะกรรมการบริษัทฯ ได้มีมติอนุมัติให้บริษัทฯ ติดตั้งระบบสารสนเทศ ERP
(Enterprise Resource Planning) เป็นเงินลงทุน 47.75 ล้านบาท

• พฤษภาคม 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle
Shaft สำหรับรถบรรทุกขนาดใหญ่ ที่นิคมอุตสาหกรรมอีสเทิร์นซีบอร์ด จังหวัดระยอง เป็นเงินลงทุน
259.76 ล้านบาท ทั้งนี้ บริษัทฯได้พิจารณาทบทวนโครงการ
โดยให้มีการลงทุนเฉพาะในเครื่องจักรบางส่วน และให้ชะลอการลงทุนสำหรับสายการผลิตงานกลึง
(Machining Line) ออกไป จนกว่าสถานการณ์อุตสาหกรรมรถยนต์จะมีแนวโน้มที่ดีขึ้น

• พฤษภาคม 2551 คณะกรรมการบริษัทฯ ได้มีมติอนุมัติให้ SBM ลงทุนขยายกำลังการผลิต Hub
Front ที่สำนักงานใหญ่ อำเภอบางพลี จังหวัดสมุทรปราการ เป็นเงินลงทุน 14.18 ล้านบาท

• พฤษภาคม 2551 บริษัทฯได้รับรางวัลสถานประกอบการดีเด่นด้านความปลอดภัย ระดับจังหวัด

• กันยายน 2551 คณะกรรมการบริษัทฯ ได้มีมติอนุมัติให้ SBM ลงทุนสายการผลิตผลิตภัณฑ์ใหม่
Differential Case และ Differential Case Bearing ที่นิคมอุตสาหกรรมอมตะซิตี้
จังหวัดระยอง เป็นเงินลงทุน 104 ล้านบาท

• กันยายน 2551 บริษัทในกลุ่มสมบูรณ์ทั้ง 3 บริษัท ได้แก่ SAT SBM และ BSK
ได้รับเลือกจากกรมสวัสดิการและคุ้มครองแรงงานให้เป็นสถานประกอบการดีเด่นด้านแรงงานสัมพันธ์และสวัสดิการแรงงาน

-   ตุลาคม 2551 บริษัทฯ ได้รับโล่เกียรติคุณองค์กรที่มีกิจกรรมพัฒนาสังคมดีเด่น ปี 2551
    จากกระทรวงการพัฒนาสังคมและความมั่นคงของมนุษย์

  รางวัลที่ได้รับจากลูกค้า ประจำปี 2551

  • Best Quality Award from Honda& Direct Delivery Award from Isuzu
  (SBM)

• กุมภาพันธ์ 2552 1) คณะกรรมการบริษัทฯได้มีมติอนุมัติให้ BSK
ลงทุนเครื่องทดสอบสำหรับผลิตภัณฑ์สปริง เพื่อเพิ่มขีดความสามารถในการแข่งขัน เป็นเงินลงทุน 60
ล้านบาท และลงทุนโครงการผลิตใบมีดพรวนดิน เป็นเงินลงทุน 135 ล้านบาท ให้กับบริษัท
สยามคูโบต้าอินดัสตรี จำกัด ซึ่งได้เริ่มผลิตไปเมื่อเดือนพฤศจิกายน 2552

2)  คณะกรรมการบริษัทฯอนุมัติให้บริษัทฯและบริษัทย่อยชะลอโครงการลงทุน
    เนื่องจากปัญหาวิกฤตเศรษฐกิจ ที่ส่งผลกระทบต่ออุตสาหกรรมรถยนต์

    1.  โครงการลงทุนสร้างโรงหล่อผลิตงานหล่อชิ้นส่วนแห่งใหม่ ที่นิคมอุตสาหกรรมอมตะซิตี้
        จังหวัดระยอง มูลค่าโครงการลงทุนรวม 1,219 ล้านบาท
        ซึ่งคณะกรรมการบริษัทฯได้อนุมัติโครงการและแจ้งสารสนเทศต่อตลาดหลักทรัพย์ฯเมื่อวันที่
        14 สิงหาคม 2551

    2.  โครงการร่วมลงทุนกับบริษัท KUSE IRON WORKS CO., LTD. (KUSE) ประเทศญี่ปุ่น
        เพื่อก่อตั้งบริษัทใหม่ มูลค่าโครงการลงทุนรวม 19.60 ล้านบาท
        ซึ่งคณะกรรมการบริษัทฯได้อนุมัติโครงการ และแจ้งสารสนเทศต่อตลาดหลักทรัพย์เมื่อวันที่
        13 พฤศจิกายน 2551

• พฤษภาคม 2552 คณะกรรมการบริษัทฯ ได้มีมติอนุมัติให้ SAT ลงทุนโครงการผลิตเพลาข้าง
(ทุปขึ้นรูป) สำหรับรถบรรทุก/ เครื่องยนต์การเกษตรให้กับบริษัท คูโบต้าแทรกเตอร์ จำกัด
เป็นเงินลงทุน 81 ล้านบาท คาดว่าจะเริ่มผลิตได้เดือนกุมภาพันธ์ 2553

-   กรกฎาคม 2552
    คณะกรรมการบริษัทฯได้เปิดเผยสารสนเทศต่อตลาดหลักทรัพย์ฯในเรื่องการปรับกำหนดการชำระเงินกู้ยืมสถาบันการเงินออกไปอีก
    1 ปี และปลอดชำระเงินต้นตั้งแต่วันที่ 31 กรกฎาคม 2552 ถึง 30 กรกฎาคม 2553
    โดยมีเงื่อนไขการจ่ายเงินปันผลในช่วง Grace Period
    เพื่อรักษาสภาพคล่องทางการเงินของบริษัทฯในช่วงวิกฤตเศรษฐกิจ
    และเตรียมความพร้อมสำหรับโครงการลงทุนในอนาคต

-   สิงหาคม 2552 1) นายทรัพย์ บ้านด่าน พนักงานสังกัด BSK ได้รับรางวัลชนะเลิศ Golden
    Award – Thailand Kaizen Award 2009 จากสมาคมส่งเสริมเทคโนโลยี (ไทย-ญี่ปุ่น)
    ซึ่งได้นำชื่อเสียงมาให้กับบริษัทฯ

2) SBM ได้รับรางวัลระดับทองแดง (ไม่มีอุบัติเหตุจากการทำงานถึงขั้นหยุดงานตั้งแต่ 1,000,000
– 2,999,999 ชั่วโมงการทำงาน จากกระทรวงแรงงาน

-   กันยายน 2552 1) คณะกรรมการบริษัทฯ ได้มีมติอนุมัติให้ SBM ลงทุนในการผลิต Bracket
    Injection Pump เป็นเงิน 42 ล้านบาทให้กับบริษัท นิสสัน มอเตอร์ ไทยแลนด์ จำกัด
    และลงทุนขยายกำลังการผลิตกลึงขึ้นรูปชิ้นส่วนรถไถ เป็นเงิน 228 ล้านบาทให้กับบริษัท สยาม
    คูโบตา แทรกเตอร์ จำกัด คาดว่าทั้ง 2 โครงการจะเริ่มผลิตได้เดือนพฤษภาคม 2553 นี้

2) บริษัทในกลุ่มสมบูรณ์ทั้ง 3 บริษัท ได้แก่ SAT SBM และ BSK
ได้รับเลือกจากกรมสวัสดิการและคุ้มครองแรงงาน
ให้เป็นสถานประกอบการดีเด่นด้านแรงงานสัมพันธ์และสวัสดิการแรงงาน

3) SAT และ BSK
ได้รับเกียรติบัตรมาตรฐานความรับผิดชอบของผู้ประกอบการอุตสาหกรรมต่อสังคม พ.ศ. 2552
(CSR-DIW) จากกรมโรงงานอุตสาหกรรม

• ตุลาคม 2552 บริษัทฯในกลุ่มสมบูรณ์
ได้รับโล่ประกาศเกียรติคุณในการดำเนินการจัดทำระบบบริหารจัดการคุณภาพชีวิตการทำงาน
(MS-QWL) อย่างต่อเนื่องตั้งแต่ปี พ.ศ. 2549 จนถึงปัจจุบัน

-   พฤศจิกายน 2552 1) คณะกรรมการบริษัทฯ ได้มีมติอนุมัติให้ SBM ลงทุนสายการประกอบ
    Assy Front& Rear เป็นเงิน 121.20 ล้านบาทให้กับบริษัท สยาม คูโบตา แทรกเตอร์
    จำกัด ซึ่งคาดว่าจะเริ่มผลิตได้ในเดือนกันยายน 2553
    และการขยายการลงทุนก่อสร้างอาคารโรงงานที่ระยอง เป็นเงิน 52
    ล้านบาทเพื่อรองรับการเติบโต โดยอาคารโรงงานหลังใหม่นี้จะแล้วเสร็จในเดือนมีนาคม
    2553

2) บริษัทฯได้รับได้รับรางวัลรายงานบรรษัทภิบาลดีเด่น
รางวัลบริษัทจดทะเบียนดีเด่นด้านนักลงทุนสัมพันธ์ และประกาศนียบัตรบริษัทจดทะเบียนดีเด่นด้าน
CSR จากงาน SET Awards 2009 ซึ่งจัดโดย ตลาดหลักทรัพย์แห่งประเทศไทย
ร่วมกับวารสารการเงินธนาคาร

3) คณะกรรมการบริษัทฯได้รับรางวัลคณะกรรมการแห่งปี – ดีเด่น ประจำปี 2551/52
จากโครงการประกาศเกียรติคุณคณะกรรมการแห่งปี 2551/52
ซึ่งจัดโดยสมาคมส่งเสริมสถาบันกรรมการบริษัทไทย ร่วมกับตลาดหลักทรัพย์แห่งประเทศไทย
สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย
สมาคมบริษัทจดทะเบียน และสภาธุรกิจตลาดทุนไทย

  4) บริษัทในกลุ่มสมบูรณ์ ได้แก่ SAT SBM และ BSK ได้รับการรับรองมาตรฐานแรงงานไทย
  (มรท.8001-2546) ระดับสมบูรณ์ ขั้นริเริ่ม จากกรมสวัสดิการและคุ้มครองแรงงาน

  รางวัลที่ได้รับจากลูกค้า ประจำปี 2552

  • QA Improvement Activity: 1st RUNNER UP from Toyota Co-Operation Club
  (BSK)

  • The 27^(th) QCC Presentation Contest 2009 from Toyota Co-Operation
  Club (BSK)

  • Quality Award: Excellence in zero defects from MMTh (BSK)

  • Quality Award: Excellence in zero defects from MMTh (SAT)

2.  ลักษณะการประกอบธุรกิจของบริษัทฯ และบริษัทย่อย

บริษัทฯและบริษัทย่อย ประกอบธุรกิจผลิตชิ้นส่วนสำหรับอุตสาหกรรมยานยนต์ เช่น รถยนต์นั่ง
รถกระบะ รถบรรทุกและอุตสาหกรรมเครื่องยนต์การเกษตร
โดยกลุ่มลูกค้าหลักได้แก่ผู้ประกอบยานยนต์ (Original Equipment Manufacturer “OEM”)
ทั้งในประเทศ และต่างประเทศซึ่งมีการทำสัญญาซื้อขายระยะยาว และผู้ค้าชิ้นส่วนอะไหล่
(Replacement Equipment Manufacturer “REM”)

การดำเนินงานของบริษัทในกลุ่ม มีนโยบายเติบโตไปกับลูกค้า
โดยมุ่งเน้นการสร้างมูลค่าเพิ่มให้แก่องค์กรและ ผู้มีส่วนได้เสีย โดยมีผลิตภัณฑ์ที่แตกต่างกัน
ในด้านการดำเนินงานนั้นแต่ละบริษัทจะมีการดำเนินงานเสมือนเป็นหน่วยธุรกิจ (Business Unit
“BU”) ขององค์กร โดยคณะกรรมการบริษัทฯ มีหน้าที่ในการกำหนดนโยบายรวม
เพื่อให้บริษัทในกลุ่มแต่ละบริษัทนำไปปฏิบัติใช้ ซึ่งผู้บริหารในแต่ละสายงาน
จะต้องรายงานการปฏิบัติงานต่อกรรมการผู้อำนวยการ
ทั้งนี้ในด้านการดำเนินงานแต่ละบริษัทมีการกำหนด เป้าหมาย กลยุทธ์การดำเนินธุรกิจ
และมีการติดตามผลร่วมกัน โดยจัดให้มีการประชุมเป็นประจำในการประชุมผู้บริหารของกลุ่มบริษัท
(Executive Committee)

โครงสร้างการถือหุ้นของบริษัทสมบูรณ์ แอ๊ดวานซ์ เทคโนโลยี จำกัด (มหาชน) ณ วันที่ 16 มีนาคม
2553

* ไม่มีบุคคลที่อาจมีความขัดแย้งถือหุ้นในบริษัทที่เกี่ยวข้องนี้เกินร้อยละ 10

ผลิตภัณฑ์ของกลุ่มบริษัท

+-------------+-----------------+---------------+--------------------+
| บริษัท        | ผลิตภัณฑ์หลัก       | ประเภทลูกค้า    | ลูกค้าหลัก            |
+-------------+-----------------+---------------+--------------------+
| บริษัท สมบูรณ์  | เพลาข้าง (Axle   | รถกระบะ       | บจ. มิตซูบิชิ มอเตอร์ส  |
| แอ๊ดวานซ์     | Shaft)          |               | (ประเทศไทย)        |
| เทคโนโลยี    |                 | รถบรรทุก 10 ล้อ |                    |
| จำกัด        | เพลาแหนบ        |               | บจ. โตโยต้า มอเตอร์ส |
| (มหาชน)     | (Trunnion       |               | ประเทศไทย          |
|             | Shaft)          |               |                    |
| (SAT)       |                 |               | Auto Alliance      |
|             |                 |               | Thailand Co., Ltd. |
|             |                 |               |                    |
|             |                 |               | บจ. อีซูซุ มอเตอร์     |
|             |                 |               | (ประเทศไทย)        |
|             |                 |               |                    |
|             |                 |               | Mitsubishi Motors  |
|             |                 |               | Corporation        |
|             |                 |               | (Japan)            |
|             |                 |               |                    |
|             |                 |               | Spicer Axle South  |
|             |                 |               | Africa (South      |
|             |                 |               | Africa)            |
|             |                 |               |                    |
|             |                 |               | PT.INTI Ganda      |
|             |                 |               | Perdana            |
|             |                 |               | (Indonesia)        |
+-------------+-----------------+---------------+--------------------+
| บริษัท        | จานเบรก (Disc   | รถกระบะ &     | บจ. มิตซูบิชิ มอเตอร์ส  |
| สมบูร        | Brake)          | รถยนต์ผู้โดยสาร  | (ประเทศไทย)        |
| ณ์หล่อเหล็กเหน |                 |               |                    |
| ียวอุตสาหกรรม | เบรกดุม (Drum    | รถกระบะ &     | บจ. ฮอนด้า ออโตโมบิล |
| จำกัด        | Brake)          | รถยนต์ผู้โดยสาร  | (ประเทศไทย)        |
|             |                 |               |                    |
| (SBM)       | ท่อร่วมไอเสีย      | รถกระบะ &     | บจ. ไทยฮอนด้า       |
|             | (Exhaust        | รถยนต์ผู้โดยสาร  | แมนูแฟคเจอริ่ง        |
|             | Manifold)       |               |                    |
|             |                 | รถกระบะ &     | Auto Alliance      |
|             | จ               | รถยนต์ผู้โดยสาร  | Thailand Co.,      |
|             | านไฟ&ดุมล้อช่วยแรง |               | Ltd.,              |
|             | (Fly Wheel Comp | รถกระบะ &     |                    |
|             | & Fly Wheel)    | รถยนต์ผู้โดยสาร  | บจ. ฮีโน่ มอเตอร์     |
|             |                 |               | แมนูแฟคเจอรริ่ง       |
|             | แท่นยึด (Bracket) | รถแทรคเตอร์    |                    |
|             |                 |               | บจ. อีซูซุ มอเตอร์     |
|             | กระปุกเกียร์ (Gear |               | (ประเทศไทย)        |
|             | Box)            |               |                    |
|             |                 |               | บจ.                |
|             |                 |               | สยามคูโบต้าอุตสาหกรรม |
|             |                 |               |                    |
|             |                 |               | บจ. สยาม คูโบตา     |
|             |                 |               | แทรกเตอร์           |
+-------------+-----------------+---------------+--------------------+
| บริษัท        | แหนบแผ่น (Leaf   | รถกระบะ &     | บจ. มิตซูบิชิ มอเตอร์ส  |
| บางกอกสปริง  | Spring)         | รถบรรทุก       | (ประเทศไทย)        |
| อินดัสเตรียล   |                 |               |                    |
| จำกัด        | เหล็กกันโคลง      | รถกระบะ &     | บจ. โตโยต้ามอเตอร์ส  |
|             | (Stabilizer     | รถยนต์ผู้โดยสาร  | ประเทศไทย          |
| (BSK)       | Bar)            |               |                    |
|             |                 | รถกระบะ &     | บจ. ฮอนด้า ออโตโมบิล |
|             | สปริงขดขึ้นรูปร้อน   | รถยนต์ผู้โดยสาร  | (ประเทศไทย)        |
|             | (Hot Coil       |               |                    |
|             | Spring)         | เครื่อง         | บจ. สยามนิสสัน       |
|             |                 | ยนต์อเนกประสงค์ | ออโตโมบิล           |
|             | วาล์ว (Valve)    | รถจักรยานยนต์   |                    |
|             | พุชรอด (Push     | และเครื่อง      | บจ. ย่งกี่ (1995)     |
|             | Rod) และ Rotary | ยนต์อเนกประสงค์ |                    |
|             | Blade           |               | Mitsubishi Steel   |
|             |                 | ใช้ภายใ        | Manufacturing Co., |
|             | เคร             | นของบริษัทในกลุ่ม | Ltd.(Japan)        |
|             | ื่องมือที่ใช้ในการผลิต |               |                    |
|             | (Tooling, Jig   |               | Renault Samsung    |
|             | Fixture และ     |               | (Korea)            |
|             | Mold)           |               |                    |
|             |                 |               | บจ.                |
|             |                 |               | สยามคูโบต้าอุตสาหกรรม |
+-------------+-----------------+---------------+--------------------+
| บริษัท        | จานเบรก (Disc   | รถยนต์ผู้โดยสาร  | บจ. ฮอนด้า ออโตโมบิล |
| อิน          | Brake)          |               | (ประเทศไทย)        |
| เตอร์เนชั่นแนล |                 | รถกระบะ &     |                    |
| แคสติ้ง       | เบรกดุม (Drum    | รถยนต์ผู้โดยสาร  | บจ. อีซูซุ มอเตอร์     |
| โปรดักส์ จำกัด | Brake)          |               | (ประเทศไทย         |
|             |                 | รถกระบะ       |                    |
| (ICP)       | เพลาลูกเบี้ยว      |               | บจ. มิตซูบิชิ มอเตอร์ส  |
|             | (Camshaft)      | รถกระบะ &     | (ประเทศไทย)        |
|             |                 | รถยนต์ผู้โดยสาร  |                    |
|             | ดุมล้อช่วยแรง (Fly |               | บจ. ฮีโน่ มอเตอร์     |
|             | Wheel)          | รถกระบะ       | แมนูแฟคเจอรริ่ง       |
|             |                 |               |                    |
|             | ท่อร่วมไอเสีย      | รถแทรคเตอร์    | บจ.                |
|             | (Exhaust        |               | สยามคูโบต้าอุตสาหกรรม |
|             | Manifold)       |               |                    |
|             |                 |               |                    |
|             | ฝาครอบล้อช่วยแรง  |               |                    |
|             | (Housing Fly    |               |                    |
|             | Wheel)          |               |                    |
+-------------+-----------------+---------------+--------------------+

หมายเหตุ: ผลิตภัณฑ์หลักของบริษัท อินเตอร์เนชั่นแนล แคสติ้ง โปรดักส์ จำกัด จะขายผ่านบริษัท
สมบูรณ์หล่อเหล็กเหนียวอุตสาหกรรม จำกัด เป็นส่วนใหญ่

นอกเหนือจาก 3 บริษัทย่อยที่ได้กล่าวมาแล้ว กลุ่มบริษัทสมบูรณ์มีเงินลงทุนในบริษัทอื่น ๆ
ที่ดำเนินธุรกิจเกี่ยวข้องกับการผลิตชิ้นส่วนยานยนต์ ซึ่ง SBM และ BSK เป็นบริษัทผู้ลงทุน
โดยเงินลงทุน ณ วันที่ 31 ธันวาคม 2552มีรายละเอียดดังนี้

  --------------------- ----------- ------- ------------------------------------------------
  บริษัทที่เกี่ยวข้อง          ทุนชำระแล้ว   % ลงทุน  ลักษณะการประกอบธุรกิจหลัก
                        (ล้านบาท)            

  บริษัท ยามาดะ สมบูรณ์     150.00      20.00   ผลิตและจำหน่ายชิ้นส่วนยานยนต์ แกนพวงมาลัย ปั๊มน้ำ ปั๊มน้ำมัน
  จำกัด                                      

  บริษัท นิชินโบะ สมบูรณ์     732.60      2.90    ผลิตและจำหน่ายชิ้นส่วนยานยนต์ประเภทระบบเบรก
  ออโตโมทีฟ จำกัด                             

  บริษัท สมบูรณ์ โซมิค       300.00      1.80    ผลิตและจำหน่ายชิ้นส่วนยานยนต์ เช่น ลูกหมาก คันชัก และคันส่ง
  แมนูแฟคเจอริ่ง จำกัด                          (Tie Rod End)

  บริษัท ซึชิโยชิ สมบูรณ์      72.00       21.25   ผลิตและจำหน่ายสินค้าประเภททรายเคลือบเรซินสำหรับงานหล่อ
  โคเตท แซนด์ จำกัด                           
  --------------------- ----------- ------- ------------------------------------------------

  3.3 โครงสร้างรายได้แยกตามผลิตภัณฑ์

โครงสร้างรายได้ของบริษัทฯ และบริษัทย่อย แยกตามผลิตภัณฑ์หลักในปี 2552 ปี 2551 และปี
2550สามารถจำแนกได้ดังนี้

+-----------------+-----+------+------+----+------+----+------+----+
| ผลิตภัณฑ์          | ดำ  | %    | งบกา |    | งบกา |    | งบกา |    |
|                 | เนิน | กา   | รเงิน |    | รเงิน |    | รเงิน |    |
|                 |     | รถือห |      |    |      |    |      |    |
|                 | การ | ุ้นของ | ปี    |    | ปี    |    | ปี    |    |
|                 | โดย | บริษัท | 2552 |    | 2551 |    | 2550 |    |
+-----------------+-----+------+------+----+------+----+------+----+
|                 |     |      | ร    | %  | ร    | %  | ร    | %  |
|                 |     |      | ายได้ |    | ายได้ |    | ายได้ |    |
+-----------------+-----+------+------+----+------+----+------+----+
| เพลาข้าง         |     |      |   1  | 32 |   1  | 31 |   1  | 34 |
|                 | SAT |      | ,376 |    | ,846 |    | ,728 |    |
+-----------------+-----+------+------+----+------+----+------+----+
| แหนบแผ่น         |     |   9  |      | 11 |      | 11 |      | 11 |
|                 | BSK | 9.99 |  461 |    |  643 |    |  578 |    |
+-----------------+-----+------+------+----+------+----+------+----+
| จ               |     |   9  |      | 11 |      | 12 |      | 13 |
| านเบรกและเบรกดุม | SBM | 9.99 |  471 |    |  700 |    |  650 |    |
+-----------------+-----+------+------+----+------+----+------+----+
| เหล็กกันโคลง      |     |   9  |      | 8  |      | 6  |      | 7  |
|                 | BSK | 9.99 |  331 |    |  383 |    |  365 |    |
+-----------------+-----+------+------+----+------+----+------+----+
| สปริงขด          | BSK | 9    |      | 7  |      | 7  |      | 5  |
|                 |     | 9.99 |  310 |    |  388 |    |  270 |    |
+-----------------+-----+------+------+----+------+----+------+----+
| ท่อร่วมไอเสีย      |     |   9  |      | 3  |      | 4  |      | 5  |
|                 | SBM | 9.99 |  152 |    |  251 |    |  277 |    |
+-----------------+-----+------+------+----+------+----+------+----+
| จาน             |     |   9  |      | 6  |      | 7  |      | 5  |
| ไฟและดุมล้อช่วยแรง | SBM | 9.99 |  263 |    |  418 |    |  251 |    |
+-----------------+-----+------+------+----+------+----+------+----+
| ชิ้นส่วนเ          |     |   9  |      | 5  |   -  | -  |   -  | -  |
| ครื่องยนต์การเกษตร | SBM | 9.99 |  234 |    |      |    |      |    |
+-----------------+-----+------+------+----+------+----+------+----+
| อื่นๆ*            |     |      |      | 16 |   1  | 20 |      | 17 |
|                 |     |      |  698 |    | ,185 |    |  860 |    |
+-----------------+-----+------+------+----+------+----+------+----+
| รวมราย          |     |      |   4  | 99 |   5  | 98 |   4  | 98 |
| ได้จากการขายสินค้า |     |      | ,296 |    | ,814 |    | ,979 |    |
+-----------------+-----+------+------+----+------+----+------+----+
| รายได้อื่นๆ        |     |      |   52 | 1  |      | 2  |      | 2  |
|                 |     |      |      |    |  121 |    |  114 |    |
+-----------------+-----+------+------+----+------+----+------+----+
| รวมรายได้        |     |      |   4  | 1  |   5  | 1  |   5  | 1  |
|                 |     |      | ,348 | 00 | ,935 | 00 | ,093 | 00 |
+-----------------+-----+------+------+----+------+----+------+----+

หมายเหตุ

* ผลิตภัณฑ์อื่น ๆ อาทิเช่น เพลาแหนบ วาล์ว พุชรอด แท่นยึด และผลิตภัณฑ์อื่นๆ ทั้งสิ้นรวมกันกว่า
20 รายการ

  3.4 เป้าหมายในการดำเนินธุรกิจ

บริษัทในกลุ่มสมบูรณ์
มีวิสัยทัศน์ในการเป็นผู้ผลิตชิ้นส่วนยานยนต์ที่เป็นเลิศในด้านคุณภาพในภูมิภาคอาเซียน
ที่ให้บริการลูกค้าอย่างครบวงจรและเติบโตไปพร้อมกับลูกค้า
โดยมุ่งเน้นการสร้างมูลค่าเพิ่มให้แก่องค์กร ผู้ถือหุ้น และผู้มีส่วนได้ส่วนเสีย
มุ่งเน้นให้มีระบบธรรมาภิบาล การจัดการบริหารความเสี่ยง มีระบบการควบคุมภายในที่ดี
และมีความรับผิดชอบต่อสังคม

บริษัทฯมีแนวทางในการบริหารงานองค์กร และกำหนดวัตถุประสงค์กลยุทธ์ ตัวชี้วัด
รวมถึงเป้าหมายของการดำเนินธุรกิจที่อยู่บนพื้นฐานของความพอดี คือ ไม่ประมาท พอประมาณ
มีเหตุมีผลและการมีภูมิคุมกันในตัวที่ดี ตามหลักปรัชญาเศรษฐกิจพอเพียง
โดยให้ความสำคัญกับความสมดุลทั้งในด้านการเงิน ลูกค้า กระบวนการดำเนินงาน และ
ผลลัพธ์ด้านการบริหารองค์กร ซึ่งจะพิจารณาถึงความเป็นไปได้ (Feasible) ความมีเหตุมีผล
(Reasonable) ความพอประมาณอย่างสมดุล (Balance) และมีความเสี่ยงที่ยอมรับได้ (Fair
risk) โดยกระบวนการตัดสินใจอยู่บนพื้นฐานของการการวิเคราะห์
เปรียบเทียบการดำเนินงานทั้งภายในและภายนอกองค์กร (Benchmarking)
รวมถึงประเมินความคาดหวังของผู้มีส่วนได้ส่วนเสียทั้งหมด (Stakeholder analysis)
มีการดำเนินการวัด วิเคราะห์ และปรับปรุงผลการดำเนินงานขององค์กร อย่างต่อเนื่อง

ทั้งนี้ หลักการบริหารสำคัญที่องค์กรถือปฏิบัติ
ที่จะช่วยส่งเสริมให้เกิดความสมดุลและยั่งยืนภายใต้สภาพแวดล้อมที่มีการเปลี่ยนแปลงอยู่ตลอด
และนำองค์กรเพื่อให้เกิดการสร้างมูลค่าเพิ่มอย่างต่อเนื่อง มีหลัก 6 ประการ ได้แก่

  1. การกำหนดพันธกิจและวิสัยทัศของผู้นำระดับสูงขององค์กร (Organization leadership)

กลุ่มบริษัทสมบูรณ์ มีการนำและทำให้องค์กรมีการพัฒนาอย่างยั่งยืน
โดยการตัดสินใจที่เกิดจากการวิเคราะห์สภาพแวดล้อมทางธุรกิจ การแข่งขัน และจุดแข่งจุดอ่อน
ตามกระบวนการวางแผนกลยุทธ์และแผนธุรกิจประจำปีของบริษัทฯ
ซึ่งอยู่บนพื้นฐานของการพิจารณาถึงความสามารถทำให้เกิดความยั่งยืนแก่องค์กร
ความมุ่งมั่นในการปฏิบัติ ปรับปรุงผลการดำเนินงานอย่างต่อเนื่อง
และการดำเนินงานนั้นต้องเป็นไปตามกฎหมาย ระเบียบปฏิบัติที่เกี่ยวข้องและมีจริยธรรม นอกจากนี้
มีการกำหนดและดำเนินงานตามระบบธรรมาภิบาลและความรับผิดชอบต่อสังคม (Organizational
governance and Social responsibility) กิจกรรม CSR และการพัฒนาชุมชน
กิจกรรมการกำกับดูแลกิจการที่ดี และการตรวจประเมินภายใน
ทั้งนี้กิจกรรมดังกล่าวยังสามารถเอื้อประโยชน์ต่อการดำเนินธุรกิจในด้านการสร้างชื่อเสียง
ภาพลักษณ์ และความเชื่อมั่นของนักลงทุน อันเป็นการดำเนินงานที่ยึดหลักคุณธรรม ความสมดุล
และพอเพียง ตามปรัชญาเศรษฐกิจพอเพียง ที่ช่วยให้การบริหารงานมีประสิทธิภาพสูง ลดความเสี่ยง
และมีการวางแผนอย่างระมัดระวัง ไม่ได้มุ่งหวังผลกำไรสูงสุด (Maximized profit)
แต่เป็นการสร้างผลตอบแทนอย่างยั่งยืนบนความพึงพอใจของผู้มีส่วนได้ส่วนเสียทั้งหมด

  2. การบริหารงานด้านลูกค้าและการตลาด (Customer management)

เพื่อสร้างขีดความสามารถการแข่งขันในระยะยาว
บริษัทฯมุ่งเน้นการพัฒนากระบวนการผลิตให้มีการผลิตสินค้าที่มีคุณภาพสูง
ตอบสนองต่อความต้องการของลูกค้าอย่างต่อเนื่อง มีส่วนร่วมในการออกแบบ และพัฒนาผลิตภัณฑ์
รวมถึงการแสวงหาโอกาสใหม่ ๆ ในการขยายทั้งตลาดในประเทศและต่างประเทศ
โดยใช้ความเชี่ยวชาญที่มีอยู่ต่อยอดไปสู่ผลิตภัณฑ์อื่น ๆ ที่มีมูลค่าเพิ่ม นอกจากนี้ ในช่วงตั้งแต่ปลายปี
2551 ถึงปี 2552 ซึ่งเป็นช่วงภาวะวิกฤตเศรษฐกิจ
บริษัทฯมุ่งเน้นรักษาสภาพคล่องและความแข็งแกร่งทางการเงิน
การมุ่งพัฒนากระบวนการทำงานภายให้มีประสิทธิภาพสูงสุด
เพื่อความพร้อมกับการกลับมาของการเติบโตในอนาคต

เพื่อนำไปสู่การเติบโตและความยั่งยืนขององค์กร บริษัทฯมีการจัดทำแผนการตลาด
เพื่อให้สอดรับกับโครงสร้างการดำเนินธุรกิจ (Business Model) จุดแข็ง
และความสามารถในการแข่งขัน รวมถึงโอกาสที่จะดำเนินธุรกิจในอนาคตทั้งในตลาดหลัก คือ
กลุ่มธุรกิจยานยนต์ (Auto parts) และการกระจายความเสี่ยงสู่กลุ่มที่ไม่ใช่รถยนต์ (Non-auto
parts) โดยมีการกำหนดกลุ่มเป้าหมายลูกค้า ส่วนของตลาด การรับข้อมูล การเข้าถึง
และการจัดการกับข้อมูลป้อนกลับจากลูกค้าที่ชัดเจน สิ่งสำคัญของการกำหนดกลยุทธ์ของบริษัทฯ
คือการการประเมินความต้องการ และทิศทางของลูกค้าและตลาดเป็นปัจจัยสำคัญ ทั้งนี้บริษัทฯ
ถือว่าการแข่งขันที่ตั้งอยู่บนคุณภาพของผลิตภัณฑ์
ประสิทธิภาพการดำเนินงานจะช่วยส่งเสริมให้การดำเนินงานที่ยั่งยืน
สร้างคุณค่าและตอบสนองความพึงพอใจของลูกค้าได้มากที่สุด โดยปัจจัยสู่ความสำเร็จหลักของธุรกิจ
คือ “QCDEM” ได้แก่ คุณภาพผลิตภัณ์ (Quality) ต้นทุนการดำเนินงาน (Cost)
การส่งมอบสินค้าหรือบริการ (Delivery) ความเชี่ยวชาญด้านวิศวกรรม (Engineering
capability) และความมีประสิทธิผลทางการบริหารกระบวนการ (Process management)
โดยปัจจัยดังกล่าวจะเกี่ยวข้องกับผู้มีส่วนได้ส่วนเสียทุกฝ่ายโดยเฉพาะพนักงานซึ่งจะเป็นกลุ่มที่เป็นหัวใจสำคัญในการผลักดันให้เกิดความสำเร็จอย่างยั่งยืน
สร้างความพึงพอใจให้แก่ลูกค้าและผู้เกี่ยวข้องอื่นๆ ทั้งนี้ บริษัทฯ
มีการประเมินความพึงพอใจของลูกค้า และพนักงาน อย่างสม่ำเสมอ
เพื่อการปรับปรุงการดำเนินงานของบริษัทฯ ให้ดีขึ้นอย่างต่อเนื่องทุกปี

บริษัทฯสนับสนุนพนักงานให้มีการเรียนรู้ ส่งเสริมการพัฒนากระบวนการวิจัยและพัฒนากระบวนการ
ผลิตภัณฑ์ ให้ตอบสนองต่อความต้องการ และทันต่อการเปลี่ยนแปลงของตลาดอย่างต่อเนื่อง
นอกจากนี้กิจกรรมการสร้างความสัมพันธ์กับลูกค้า เป็นนโยบายสำคัญที่บริษัทดำเนินการอย่างต่อเนื่อง
มีกระบวนการในการสร้าง รักษา และพัฒนาความสัมพันธ์ เพื่อตอบสนองต่อความคาดหวังของลูกค้า
โดยทีมงานที่มีความเชี่ยวชาญและประสบการณ์โดยตรงที่จะเข้าถึงกลุ่มลูกค้าโดยเฉพาะชาวต่างชาติ
(เช่น ญี่ปุ่น) ได้เป็นอย่างดี

  3. การกำหนด และดำเนินการตามกระบวนการวางแผนกลยุทธ์ขององค์กร (Strategic and
  business planning)

บริษัทฯมีกระบวนการดำเนินงานอย่างเป็นระบบสำหรับการกำหนดความท้าทายและความได้เปรียบเชิงกลยุทธ์ที่จะเป็นข้อมูลในการกำหนดแผนธุรกิจทั้งระยะสั้นและระยะยาว
(1-3 ปี) และเชื่อมโยงสู่การวางแผนงบประมาณ การลงทุน การวางแผนกำลังพล
การกำหนดตัวชี้วัด (KPI) และการคาดการณ์ผลการดำเนินงานในรอบ 3 ปี

บริษัทฯ มีการติดตามและทบทวนผลการดำเนินงานตามกลยุทธ์รายเดือน
เพื่อติดตามการวัดวิเคราะห์ผลการดำเนินงาน รวมถึงการทบทวน และปรับเปลี่ยนกลยุทธ์
เมื่อสถานการณ์เปลี่ยนไป

บริษัทฯ มีการสื่อสารวิสัยทัศน์ ค่านิยม และผลดำเนินงาน เพื่อให้เกิดความผูกพัน
และความร่วมมือทั่วทั้งองค์กรผ่านกระบวนการที่เรียนว่า “จับเข่าคุย” ซึ่งเป็นเวทีเปิดให้มีการพูดคุย
แลกเปลี่ยนแนวความคิด หรือข้อมูลที่เป็นประโยชน์ระหว่างผู้บริหารกับพนักงานทุกระดับ
และเป็นกระบวนการสำหรับการสื่อสาร ถ่ายทอดกลยุทธ์ภายในองค์กรสู่การปฏิบัติในทุกระดับอีกด้วย

สำหรับโครงการในการลงทุน บริษัทฯมีหลักในการลงทุนโดยมีทีมศึกษาความเป็นไปได้ของการลงทุน
(Feasibility study) ที่อยู่บนพื้นฐานของกำลังความสามารถด้านการเงิน
ความเป็นไปได้ทางการตลาด และความคุ้มค่าทางเศรษฐศาสตร์ (Economic profit)
โดยไม่เกิดปัญหาต่อสภาพคล่องของบริษัทฯ มีเงินทุนเพียงพอที่จะไม่เดือดร้อน
และพยายามรักษาอัตราส่วนหนี้ต่อทุนไม่ให้เกิน 1.5
รวมทั้งพิจารณาถึงเหตุผลของการลงทุนนั้นจะเป็นโอกาสในอนาคตที่จะสร้างมูลค่าเพิ่มให้เกิดขึ้นแก่องค์กร
และให้มีการเติบโตอย่างระมัดระวัง เป็นการกระจายความสี่ยง
ซึ่งจะเป็นการสร้างภูมิคุ้มกันและความยั่งยืนแก่องค์กรในระยะยาว ด้วยความมีเหตุมีผล
คำนึงถึงผลประโยชน์ที่จะเกิดขึ้นกับผู้เกี่ยวข้องทุกฝ่าย

เพื่อเป็นการสร้างภูมิคุมกันที่ดี บริษัทฯมีแผนการจัดการเพื่อป้องกันการขาดสภาพคล่องในระยะยาว
(5-10 ปี) โดยการเตรียมแผนในการกระจายความเสี่ยงด้วยการพิจารณาถึงอุตสาหกรรมอื่น ๆ
นอกเหนือจากภาคอุตสาหกรรมรถยนต์ เช่น ด้านระบบการขนส่ง (Logistics)
เครื่องจักรกลการเกษตร
สำหรับการลงทุนในเครื่องจักรใหม่จะพิจารณาความสามารถในการผลิตที่หลากหลายของเครื่องจักรนั้นๆ
(Multi purpose) เพื่อกระจายความเสี่ยงที่ไม่ใช่การลงทุนเพื่อผลิตสินค้าใดสินค้าหนึ่งโดยเฉพาะ
แต่สามารถปรับเปลี่ยนไปผลิตชิ้นส่วนอื่นๆ ได้ตามความต้องการ นอกเหนือจากชิ้นส่วนรถยนต์
และต้องไม่ใช่การลงทุนที่กระจายกำลังการผลิตเพื่อขายผลิตภัณฑ์ที่หลากหลายทั่วไปอย่างกว้างขวางแต่ต้องได้พิจารณาถึงความพอประมาณและสอดคล้องกับความสามารถหลัก
(Core competency) ใน 4 กระบวนการหลัก คือ Casting, Forging, Machining และ
Spring

  4. การบริหารกระบวนการ (Process management)

บริษัทฯ กำหนดระบบงาน ทั้งในด้านการออกแบบ จัดการ และปรับปรุง
เพื่อทำให้ประสบความสำเร็จและยั่งยืนได้ ตาม Core process ของบริษัทฯ
มีการปรับปรุงและเพิ่มผลผลิต (Productivity improvement)
อย่างต่อเนื่องซึ่งแสดงถึงการสร้างความมีประสิทธิภาพของกระบวนการ คุณภาพลิตภัณพ์ การลดต้นทุน
ลดของเสีย ข้อบกพร่องต่างๆ จากกระบวนการ ที่สำคัญ บริษัทฯ
ได้มุ่งเน้นในการจัดการและปรับปรุงกระบวนการทำงานให้มีประสิทธิภาพดียิ่งขึ้นด้วยการลงทุนพัฒนาระบบ
ERP (Enterprise Resource Planning)
เพื่อสนับสนุนให้การทำงานอย่างประสานกันอย่างมีประสิทธิภาพ
และตอบสนองต่อการบริการลูกค้าที่รวดเร็ว ในทุกกระบวนการทำงานเป็นไปอย่างเป็นระบบ (PDCA
Cycle) และมีกระบวนการในการเรียนรู้ (Knowledge management)
และปรับปรุงกระบวนการทำงานอย่างต่อเนื่อง (Change Management)

บริษัทฯ ได้กำหนดความสามารถหลักขององค์กร (Core competency)
โดยมุ่งเน้นกระบวนการหลักของกลุ่มบริษัท คือ กระบวนการ Casting, Machining, Forging
และ Spring โดยเชื่อมโยงกับวิสัยทัศน์ ภารกิจ สภาพแวดล้อมในการแข่งขัน
และแผนปฏิบัติการขององค์กร ทั้งนี้ บริษัทฯ ส่งเสริมให้มีศูนย์การพัฒนาผลิตภัณฑ์
และความสามารถในการออกแบบผลิตภัณฑ์ (R&D Center)
และกระบวนการมีผลต่อการส่งมอบคุณค่าแก่ลูกค้า โดยความเชี่ยวชาญหลักดังกล่าว
จะเป็นภูมิคุมกันความเสี่ยงขององค์กรที่สามารถดึงมาใช้ให้เกิดประโยชน์ได้ เช่น บริษัทฯ
มีความเชี่ยวชาญในงานเหล็กหล่อ (Casting) สามารถทำตลาดในเชิงรุกไปสู่
อุตสาหกรรมภาคเกษตร (เช่น Kubota) อุตสาหกรรมอาหาร ภาคการขนส่ง(Logistics)
เพื่อกระจายความเสี่ยงที่ปัจจุบันพึ่งการขายชิ้นส่วนรถยนต์กับ OEM เป็นหลัก

เพื่อสร้างภูมิคุมกันที่เหมาะสมและเตรียมการให้พร้อมต่อสถานะการณ์ฉุกเฉิน
หรือสภาะแวดล้อมที่จะเปลี่ยนแปลงไป บริษัทฯ มีการจัดทำและทดสอบแผนงาน
ที่จะตอบสนองต่อภัยพิบัติ หรือภาวะฉุกเฉินต่างๆ มีการจัดทำระบบงาน
หรือสถานที่ในการเตรียมพร้อมต่อภาวะฉุกเฉินต่างๆ เช่น ภัยธรรมชาติ โรคระบาด
หรือความสูญหายด้านข้อมูลข่าวสาร เป็นต้น

  5. บริหารทรัพยากรบุคคล (Human resource management)

บริษัทฯให้ความสำคัญกับการบริหารทรัพยากรบุคคล ทั้งในการสร้างความผูกพัน จัดการ
และพัฒนาบุคลากรให้สอดคล้องไปในทิศทางเดียวกันกับภารกิจ กลยุทธ์
และแผนปฏิบัติการโดยรวมขององค์กร เพื่อก่อให้เกิดผลการดำเนินงานที่ดี โดยให้ครอบคลุมถึง
การวางแผน และพัฒนาบุคลากร (HRD) พัฒนาระบบ Career path และ Succession plan
พัฒนาระบบการประเมินผลการดำเนินงานที่จูงใจโดยสัมพันธ์กับกลยุทธ์และผลประกอบการ (EP;
Economic profit)

ในด้านการส่งเสริมการพัฒนา และการใช้ความรู้ในองค์กร บริษัทฯ ได้พัฒนาระบบ KM
ขึ้นมาเพื่อเป็นช่องทางในการสร้าง ถ่ายทอด และเก็บองค์ความรู้ให้อยู่กับองค์กรอย่างยั่งยืน
มีระบบการสร้างความผูกพันของบุคลากร ซึ่งเป็นกลยุทธ์หลักหนึ่งของบริษัทฯ
ที่จะส่งเสริมการเพิ่มคุณค่าแก่บุคลากร
มีการสร้างระบบการวัดผลการปฏัติงานที่สนับสนุนให้เกิดการดำเนินงานที่ดี (Performance)
และสมดุลกับคุณสมบัติส่วนบุคคล (Competency) รวมทั้งมุ่งมั่นให้งานสำเร็จตามวิสัยทัศน์
พันธกิจขององค์กรและสอดคล้องกับตัววัดผลทางกลยุทธ์ (KPI Incentive)
โดยให้ความสำคัญทั้งการดำเนินงานแบบความเป็นผู้ประกอบการในการตัดสินใจ
และความเป็นมืออาชีพในการดำเนินงานของกระบวนการต่างๆ

ด้านการพัฒนาบุคลากร บริษัทฯ ให้โอกาสในการพัฒนา ส่งเสริมการใช้ความรู้
จัดการความก้าวหน้าในอาชีพ (Career path) รวมถึงการวางแผนสืบทอดตำแหน่งงาน
(Succession plan) สร้างสภาพแวดล้อมของบุคลากรที่เอื้อต่อการดำเนินงานให้มีประสิทธิผล
มีการประเมินความต้องการ สร้างขีดความสามารถและอัตรากำลังคน
เพื่อสามารถดำเนินการได้อย่างต่อเนื่อง เมื่อสถานะการร์เปลี่ยนแปลงไป
รวมถึงการสร้างบรรยากาศในการทำงานที่มีสุขอนามัยและความปลอดภัยที่ดีแก่พนักงาน

ในภาวะวิกฤติซึ่งอาจจะทำให้องค์กรขาดกำลังบุคลากรที่สำคัญต่อการดำเนินงานให้ต่อเนื่อง
บริษัทฯมีการวางแผนกำลังสำรอง (Manpower bank)
เพื่อวัตถุประสงค์ในการสร้างทีมงานให้มีศักยภาพ และพัฒนาทักษะความสามารถของบุคลากร
เพื่อป้องกันความเสี่ยงที่อาจจะขาดบุคลากรในการดำเนินงานให้ต่อเนื่องในอนาคตเมื่อสถานการณ์กลับสู่ภาวะปกติ
ซึ่งจะเป็นแนวทางหนึ่งในการสร้างภูมิคุ้มกันที่ดีและเตรียมความพร้อมรับกับสถานะการณ์ที่จะเปลี่ยนแปลงไป
เพื่อให้การดำเนินงานเป็นไปอย่างต่อเนื่องและยั่งยืน

  6. การพัฒนาการเรียนรู้ และการจัดการความรู้ขององค์กร (Learning and knowledge
  management)

เพื่อให้มีระบบการเรียนรู้ การปรับปรุงระบบและผลการดำเนินงานอย่างต่อเนื่อง
บริษัทฯมีระบบการรายงานผลการดำเนินงานตามแผนปฏิบัติการประจำเดือน (Executive
monthly meeting) มีการทบทวนกลยุทธ์โดยฝ่ายบริหาร
เพื่อประเมินขีดความสามรถในการบรรลุวัถุประสงค์และเป้าหมายเชิงกลยุทธ์
และตามแผนงานที่กำหนดไว้ มีการวิเคราะห์ผล ทบทวน และปรับปรุงการดำเนินงานอย่างเป็นระบบ
ทั้งในระดับปฏิบัติการประจำวัน (Routine operation)
และผลการดำเนินงานในภาพรวมขององค์กร
รวมไปถึงมีการจัดลำดับความสำคัญเร่งด่วนของการปรับปรุง หรือการตัดสินใจในดำเนินการใดๆ

สำหรับโครงการลงทุน ได้จัดให้มีการประชุมติดตามงานอย่างต่อเนื่องทุกไตรมาส
โดยผู้บริหารโครงการ (Project owners) ร่วมกับผู้เกี่ยวข้อง
ทั้งนี้จะประเมินถึงผลการดำเนินงานที่คืบหน้าเทียบกับแผนงานที่วางไว้
รวมถึงมีการประเมินความเสี่ยงของโครงการ เพื่อรับทราบประเด็นปัญหา
หรือความเสี่ยงเพื่อให้มีการเตรียมความพร้อมป้องกัน หรือแก้ปัญหาได้ทันต่อเหตุการณ์

บริษัทฯมีการจัดการสารสนเทศและความรู้ขององค์กรอย่างเป็นระบบ ผ่านระบบ ERP
(Enterprise resource planning) โดยการพัฒนาระบบที่เข้าถึงได้
มีการจัดเตรียมพร้อมสำหรับภาวะฉุกเฉินด้านสารสนเทศ (Disaster recovery plan; DRP)
เพื่อให้มั่นใจว่าข้อมูลข่าวสารของบริษัทฯ มีความปลอดภัย และพร้อมใช้งานอยู่เสมอ
นอกจากนี้ยังส่งเสริมให้พัฒนาศูนย์การเรียนรู้ขึ้น (KM Center)
เพื่อดำเนินกิจกรรมด้านการจัดการองค์ความรู้ และการเรียนรู้ร่วมกันของพนักงาน
เป็นสื่อกลางในการแลกเปลี่ยนความรู้ การจัดเก็บ
และการต่อยอดองค์ความรู้ที่จะนำองค์กรไปสู่การตัดสินใจในการดำเนินงานด้านต่าง
ๆที่อยู่บนพื้นฐานของการใช้ความรู้ และการพัฒนาอย่างต่อเนื่อง